kardosdrur/scandi-wiki huggingface dataset:
Artigeardit

Ardit Aliti (født i maj 1996), bedre kendt under kunstnernavnet Artigeardit, er en rapper, født i Danmark, med albansk oprindelse.

Baggrund 
Aliti blev født i maj 1996 på Herlev Hospital af albanske forældre. Han voksede op i Mørkhøj i Gladsaxe Kommune; hans far var ansat som buschauffør og hans mor som rengøringsassistent.

Karriere 
Han begyndte i en alder af 12 år at skrive tekster, men der gik nogle år før han begyndte at arbejde med det musikske aspekt. Af et par venner blev han opfordret til at komme i et lokalt musiklokale – et kommunalt tilbud for områdets unge.

Han promoverede sig selv via SoundCloud, hvor han udgav en af sine første sange Hold det 100 den 21. august 2015 – en freestyle over The Games sang 100. Nummeret Min Dame fra 17. august 2015, som er lavet af Orale Tupakii med Artigeardit og Mick som featureartister, er et andet af Artigeardit tidligste numre.

Fristelse fordærver blev Artigeardits første samlede udgivelse, som han udgav i en alder af 19 år. Information mente, at han med denne udgivelse genintroducerede et fokus på "den gode tekst" kombineret med melankolsk produktion. 

I sommeren 2018 spillede han koncert i opvarmningsdagene til Roskilde Festival. Han udgav albummet vildedage i maj 2018samme dag som Distortion startede. Han fortalte i et interview med DR, at han både tog stoffer og festede flere dage i træk. En 15-årig dreng kom efter en koncert op til Artigeardit for at spørge efter Xanax, et angstdæmpende middel, som han havde rappet om i flere sange. Som følge af denne episode reflekterede han over, hvilke konsekvenser hans ageren kunne have for andre.     

Han droppede ud af Frederiksberg Gymnasium i 3.g. Sidenhen har han udtrykt skuffelse over, at han ikke gennemførte en gymnasial uddannelse. Han har i den forbindelse blandt andet udtalt, at "Jeg [er] ked af, at jeg ikke fik gennemført. Man har brug for grundlæggende viden og dannelse for at kunne begå sig i vores samfund. Gymnasiet er vigtigt, og det er et kvalitetsstempel, der viser, at man kan gennemføre noget. På den måde var det et kæmpe nederlag. Det resulterede dog samtidig i, at nu hvor han ikke skulle gå i gymnasiet, "[...] blev musikstudiet [på den måde] min nye skole. Der var jo ikke nogen penge i det, men det var vigtigt for mig at være disciplineret.

I efteråret 2020 blev en lokal frisør fra Mørkhøj, som klippede Artigeardit, myrdet. Som konsekvens heraf valgte Artigeardit at rejse til Nordmakedonien for at komme på afstand af begivenheden og valgte at aflyse tre forestående koncerter.

Artigeardit har på sit seneste album "Længe Leve", på albummets sidste sang "Sig hvad du vil" røbet at rapperen snart skal være far, dette syneliggøres igennem teksten: "Kan ikk’ gå baglæns, jeg har alt for meget at miste / Har en baby på vej".

Diskografi

Studiealbum

EP'er

Singler

Musikvideoer

Referencer

Eksterne henvisninger 

Rappere fra Danmark
Personer fra Gladsaxe
Transformatorstation Statoil Syd

Transformatorstation Statoil Syd  er en transformatorstation der ligger ved raffinaderiet i Kalundborg. 

Stationen ligger ved 132 kV højspændingsforbindelsen  der går fra Asnæsværket i Kalundborg over Transformatorstation Torslunde øst for Svinninge til Transformatorstation Kirkeskovgård ved Kirke Såby.

Transformatorstationen producerer strøm til raffinaderiet og drives af Cerius (det tidligere SEAS-NVE Net). Stationen indeholder to 132/10 kV-transformere med en kapacitet på 25 MVA hver. Den blev sat i drift i marts 2007.

Kilder 

Bygninger, konstruktioner og anlæg i Kalundborg Kommune
Transformatorstationer
Etableret i 2007
Slaget ved Zama

Slaget ved Zama – det afgørende slag i den anden puniske krig – stod den 19. oktober 202 f.Kr. Slaget blev udkæmpet ved Zama, i nærheden af Karthago mellem punerne ledet af Hannibal og deres allierede samt lejesoldater, og romere ledet af Scipio Africanus og romernes numidiske allierede.

Baggrund 

En hær ledet af Hannibal havde i 15 år hærget romernes territorium i Italien. De romerske hære havde store problemer med at vinde over Hannibal i slag i Italien, så Scipio Africanus foreslog derfor senatet, at krigen skulle bringes over til punernes hjemmebane i Nordafrika. På trods af lunken støtte i senatet fik Scipio mandat til at gøre dette.

I Nordafrika begyndte Scipio felttoget med en belejring af Utica uden fremgang. Efter at have overvintret i Afrika vandt Scipio slaget ved Bagbrades og tvang dermed den karthagenske ledelse til at kalde Hannibal hjem fra Italien. Hannibal organiserede en ny hær i Afrika, men da numidierne gik over til at støtte Rom frem for Karthago, følte Scipio, at krigen kunne vindes til trods for, at Hannibal havde formået at etablere en ny hær.

Slaget 

Slaget begyndte med et frontalangreb med de karthagenske elefanter, men mange af elefanterne gik i panik og vendte om. Resten af elefanterne løb i mellemrummene mellem de romerske manipler og gjorde liden skade.

Det numidiske og romerske kavaleri gik så til angreb på Hannibals kavaleri på begge flanker. Det karthagenske kavaleri var allerede dårligt organiseret på grund af panikken blandt elefanterne og måtte give efter for det romersk-numidiske angreb. Karthagenernes kavaleri flygtede fra slagmarken med romerne og numidierne lige efter sig.

Samtidig foregik der heftige kampe i centrum, hvor de to siders infanteri stod mod hinanden. Ingen af parterne fik noget overtag, men da Hannibal efterhånden indsatte sine veteraner fra felttoget i Italien, som hidtil havde været holdt i reserve, så situationen værre ud for romerne. Heldigvis for Scipio vendte det romerske og numidiske kavaleri tilbage til slagmarken, og da disse angreb karthagenerne i ryggen og på begge flanker, brød de karthagenske linjer sammen, og de blev slagtet i stort antal.

Efterspil 

Hannibal selv undslap med nød og næppe slaget og flygtede til Karthago via Hadrumetun ved kysten. Her anbefalede han ledelsen i Karthago at slutte fred med Rom, da krigen ikke kunne fortsætte. Det karthagenske senat bad så romerne om fred, en fred Karthago fik på yderst dårlige betingelser.

Karthagos dage som stormagt i det vestlige Middelhav var efter dette talte. Republikken Rom derimod var blevet den dominerende magt i området.

Eksterne henvisninger 

Puniske krige
Utica

Utica kan henvise til flere steder:
 Utica (New York) – by i New York, USA
 Utica (Tunesien) – oldtidsby i Nordafrika i det nuværende Tunesien
Marianne Haugsted

Marianne Haugsted (født 10. januar 2001 i Skive, Danmark) er en kvindelig dansk håndboldspiller, som spiller for Viborg HK.

Referencer

Eksterne henvisninger 

Håndboldspillere fra Danmark
Håndboldspillere fra Viborg HK
Biografteatern Scala

Biografteatern Scala er en biograf, der ligger i Ystad, Sverige. Den blev indviet den 14. september 1910, og det er landets ældste bevarede biograf, som er bygget til dette formål. Der er filmfremvisninger 3-4 dage om ugen.

Ved åbningen var Biografteatern Scala en eksklusiv biograf, hvor der blev vist fem små kortfilm. Dens popularitet voksede hurtigt, og i 1925 blev den indviet påny med en større sal med plads til 327 personer. I 1930 blev den opgraderet til også at kunne vise tonefilm.

I dag har biografen 130 siddepladser, og udover film bliver der også arrangeret koncerter, teater og konferencer i bygningen. Biografen drives af Föreningen Scalas Vänner.

Lions Club Ystad kårede Scalas vänner til Årets förening 2017 med den begrundelse, at "Föreningen Scalas venner er en af Ystads fremmeste kulturaktører, som spreder god kultur til medlemmer og ikke-medlemmer".

Eksterne henvisninger 
 Biografteatern Scala får pandemistøtte. Ystads Allehanda. Læst 29. april 2021.
 Scalas originalskilt fundet. Ystads Allehanda, læst 13. april 2018.
 Scala får støtte fra SFI 2018. Ystads Allehanda.
 Scala 100 år 2010. Skånska Dagbladet.
 Scala blev digital 2012. My Newsdesk. 
 Scalas hjemmeside-

Biografer
Bygninger, konstruktioner og anlæg i Ystad
Etableret i 1910
DHF's Landspokalturnering 2019

DHF´s Landspokalturnering i 2019 var den 56. udgave af DHF's Landspokalturnering. Aalborg Håndbold var forsvarende mestre hos herrerne og Nykøbing Falster Håndboldklub hos kvinderne.  Kvindernes turnering blev vundet af Herning-Ikast Håndbold, der vandt finalen med 33-25 over Odense Håndbold. Mændenes turnering blev vundet af GOG, der vandt finalen med 30-28 over TTH Holstebro.

Kvinder

Ottendedelsfinaler
16 hold har kvalificeret sig til 1/8-finalerne. Kampene blev spillet August 2019, før ligestart.

|-
!colspan="3" style="background:#ccccff;"| 15. august

|-
!colspan="3" style="background:#ccccff;"| 20. august

|-
!colspan="3" style="background:#ccccff;"| 21. august

|-
!colspan="3" style="background:#ccccff;"| 22. auguts

|-
!colspan="3" style="background:#ccccff;"| 23. august

|-
!colspan="3" style="background:#ccccff;"| 25. august

|}

Kvartfinaler 
Kvartfinalerne blev spillet fra den 17. til 20. september 2018

|-
!colspan="3" style="background:#ccccff;"| 17. september

|-
!colspan="3" style="background:#ccccff;"| 19. september 

|}

Final4
Final 4-eventet blev afholdt den 28. til 29. december 2019 i Gråkjær Arena, Holstebro.

Semifinaler

Bronzekamp

Finalekamp

Referencer

Eksterne henvisninger 

2019
Håndbold i 2019
Håndbold i 2020
Édmée Chandon

Édmée Marie Juliette Chandon (født 21. november 1885, død 8. marts 1944) var en astronom, kendt for at være den første professionelle kvindelige astronom i Frankrig. Hun arbejdede på Parisobservatoriet fra 1908 indtil sin pension i 1941.

Biografi 
Chandon er datter af Marie Duhan og købmand François Chandon og født den 21. november 1885 i det 11. arrondissement i Paris. Hun er den ældste i en søskendeflok på 5. I juli 1906 afsluttede hun sin eksamen i matematiske videnskaber ved Faculté des sciences de Paris. Hun begyndte at arbejde på Parisobservatoriet i november 1908 som praktikant, hvor hun mødte Jacques Jean Trousset, efter at han blev medlem af hendes hold i januar 1909. De giftede sig den 6. april 1910 i Saint-Cloud, men ægteskabet var kortvarigt; parret blev skilt den 26. april 1911.

Den 28. februar 1912 blev Chandon udnævnt til aide astronome et attachée ved Parisobservatoriet, med virkning fra 1. marts, og udnævnelsen gjorde hende til den første professionelle kvindelige astronom i Frankrig. L'Aurore erklærede udnævnelsen for en "ny feministisk sejr". Chandon repræsenterede Paris-observatoriet ved Fête du Soleil, organiseret af Société astronomique de France, ved Eiffeltårnet den 22. juni 1914. I marts 1930 forsvarede Chandon sin afhandling "Forskning om tidevand i Rødehavet og Suezbugten", hvor hun viser, at tidevandene i Rødehavet og Suezbugten er eksempler på stående bølger. Hun pensionerede sig den 1. oktober 1941. Den 17. maj 1943 foreslog det franske videnskabsakademi fire kandidater til ministeren for national uddannelse til stillinger som titulære astronomer i Parisobservatoriet, herunder Chandon.

Chandon døde i sit hjem i Paris den 8. marts 1944. Efter at det blev opdaget i 1935 blev asteroiden 1341 Edmée opkaldt til hendes ære.

Kilder 

Astronomer fra Frankrig
Sønder Brarup Danske Kirke

Sønder Brarup Danske Kirke er den danske kirke i Sønder Brarup, beliggende få kilometer nord for Slien i Sydslesvig. Kirken er opført i 2002 som nordisk inspireret trækirke. Kirkens indre er enkelt og funktionelt. Alteret er omgivet af en alterskranke med knæfald. Altarbilledet med den opstadne Jesus flankeres af 2. og 4. vers af Wilhelm Andreas Wexels Stat op, min sjæl, i morgengry. Kirkens orgel er et Becker-orgel fra 1975 med 5 stemmer. Bygningen er uden tårn, men med en klokkestabel fra 1962.

Kirken fungerer som sognekirke for den danske menighed i Midt- og Sydangel. Menigheden blev dannet ved en fusion mellem Midtangels og Sønder Brarups danske menigheder i 2019. Prædikesteder er Bøglund, Satrup, Snarup-Tumby, Strukstrup, Sønder Brarup og Sørup. Gustjenesterne holdes enten i den danske kirke i Sønder Brarup, i de øvrige landsbykirker eller i de lokale danske skoler. Menigheden hører under Dansk Kirke i Sydslesvig.

Historie 
Den første danske gudstjeneste efter de slesvigske krige blev holdt den 5. august 1945 i Sønder Brarups landsbykirke. Samme år blev også Sønder Brarups danske menighed grundlagt. Senere forværredes dog forholdet til den nordtyske landskirke og menigheden flyttede til den første trækirke i Slesviggade ved siden af Sønder Brarup Danske Skole. Den blev viet til Skt. Johannes. I 2002 blev bygningen erstattet af en ny trækirke på samme grund, som nu danner centrum for den fusionerede menighed. Midtangels danske menighed går tilbage til lokale menigheder i Satrup (grundlagt 1947) og Sørup (grundlagt 1968). Den nuværende menighed for Midt- og Sydangel omfatter sognene Sønder og Nørre Brarup, Borne, Bøl, Farnsted, Løjt, Satrup, Strukstrup, Sørup og Tumby, Ulsnæs og Ølsby i det sydlige og midterste Angel.

Eksterne henvisninger 
 Menighedens hjemmeside 
 Billede af kirken

Noter 

Danske kirker i Sydslesvig
Danske Kirke
Rødnæbbet oksehakker

Rødnæbbet oksehakker (Buphagus erythrorhynchus) er en afrikansk spurvefugl som primært lever på savanne og i kratskov.

Beskrivelse

Udseende 
Rødnæbbet oksehakker er en ca. 20 cm stor brunlig fugl med et kraftigt rødt næb, gule øjenringe og røde øjne. Den er brungrå på hovedet, hals, vinger og hale, mens undersiden er bleggul. Ungfuglene har brunt næb og grå øjenring. Den lignende gulnæbbet oksehakker har til forskel et tofarvet gulrødt næb, lys overgump og mangler den gule øjenring.

Lyde 
Lyden er en "trick quiss", mens hanens sang består af bløde lyde blandet med fløjt og triller.

Levevis 
Den lever af at spise parasitter i store planteædende pattedyrs hud og drikker også blod fra værtsdyrenes sår hvilket er med til at holde sårene åbne. Oksehakkere bruger hår fra værtsdyrenes pels som redemateriale og advarer værtsdyrene med en høj lyd hvis de opdager en fare. På trods af at oksehakkerne også spiser af deres værtsdyr, anses forholdet mellem oksehakkere og hovdyr for hovedsageligt at være mutualistisk.

Billeder

Referencer 

Spurvefugle
Vestfold og Telemark

Vestfold og Telemark er et fylke oprettet 1. januar 2020 ved en sammenlægning af  Telemark fylke og det meste af Vestfold fylke. Sammenlægningen blev  blev vedtaget af Stortinget 8. juni 2017. På forhånd havde Telemark stemt mod sammenlægning, mens Vestfold havde stemt for. Fylkesadministrationen ligger i de to byer Skien og Tønsberg.  

Svelvik kommune, blev en del af Viken fylke.

Distrikter
Regionen Vestfold og Telemark vil bestå af følgende traditionelle distrikter. For Telemark fylkes vedkommende er distriktsinddelingen  kompleks og overlappende, og definitionerne har ændret sig over tid.

Det tidligere Telemark fylke, tidligere kaldt Bratsberg Amt.
Øvre Telemark (historisk kaldt Telemark), også underinddelt i Vest-Telemark og Aust-Telemark
Midt-Telemark (historisk kaldt Grenland), i administrativ sammenhæng  også regnet til Nedre Telemark
Grenland (historisk kaldt Skiensfjorden), i administrativ sammenhæng også regnet til Nedre Telemark
Vestmar
Det tidligere Vestfold fylke tidligere kaldt Jarlsberg og Larviks Amt

Kommuner

Det vil være 23 kommuner i Vestfold og Telemark fylke fra 1. januar 2020:

Holmestrand (Holmestrand, Sande)
Horten
Tønsberg (Re, Tønsberg)
Færder (Nøtterøy, Tjøme)
Sandefjord
Larvik
Siljan
Porsgrunn
Skien
Bamble
Kragerø
Drangedal
Nome
Midt-Telemark (Bø, Sauherad)
Notodden
Hjartdal
Tinn
Vinje
Tokke
Seljord
Kviteseid
Nissedal
Fyresdal

Byer
De største byer i Vestfold og Telemark fylke, rangeret efter indbyggertal 1. januar 2017 (kommune i parentes):

Porsgrunn/Skien - 92.753 (Bamble, Porsgrunn, Skien) Her inngår byene Brevik, Langesund, Porsgrunn, Skien og Stathelle.
Tønsberg - 51.571 (Færder, Tønsberg)
Sandefjord - 43.595 (Sandefjord)
Larvik - 24.208 (Larvik)
Horten - 20.371 (Horten)
Notodden - 9.077 (Notodden)
Holmestrand - 7.262 (Holmestrand)
Stavern - 5.628 (Larvik)
Kragerø - 5.445 (Kragerø)
Vear - 3.642 (Sandefjord, Tønsberg)
Stokke - 3.631 (Sandefjord)
Bø - 3.285 (Midt-Telemark)
Rjukan - 3.247 (Tinn)
Åsgårdstrand - 3.091 (Horten, Tønsberg)
Tjøme - 2.945 (Færder)
Selvik - 2.685 (Sande)
Sem - 2.481 (Sandefjord, Tønsberg)
Revetal/Bergsåsen - 2.403 (Tønsberg)
Ulefoss - 2.275 (Nome)
Sande - 2.254 (Sande)
Andebu - 2.207 (Sandefjord)
Melsomvik - 2.113 (Sandefjord)
Gullhaug - 2.038 (Holmestrand)

Brevik, Holmestrand, Horten, Kragerø, Langesund, Larvik, Notodden, Porsgrunn, Rjukan, Sandefjord, Skien, Stathelle, Stavern, Tønsberg og Åsgårdstrand har bystatus.

Fylkeskommunen
Vestfold og Telemark fylkeskommune får til sammen ca. 3.800 ansatte. Terje Riis-Johansen (Senterpartiet) blir fylkesordfører i fylkeskommunen.

Kilder og henvisninger

Fylkets websted

Telemark
Vestfold
 
Fylker i Norge
Tynd linse

En tynd linse er en model for en optisk linse, hvor linsens tykkelse ignoreres. Det er kun lysets vej ind og ud af linsen, der er vigtig. Antagelsen er rimelig, hvis krumningsradierne  og  på hver side af linsen er meget større end tykkelsen . 

Optiske linser
Snowboarding under vinter-OL 2018

Snowboarding under vinter-OL 2018 blev afholdt i Bokwang Phoenix Park i Pyeongchang, Sydkorea. I alt ti snowboardingbegivenheder var planlagt til at finde sted mellem den 10. og 24. februar 2018.

Medaljer

Medaljeoversigt

Medaljevindere

Mænd

Referencer
Idom-Råsted Sogn

Idom-Råsted Sogn er et sogn i Holstebro Provsti (Viborg Stift). Sognet blev oprettet 1. januar 2020 ved sammenlægning af Idom Sogn og Råsted Sogn.

Begge sogne havde hørt til Ulfborg Herred i Ringkøbing Amt, og begge sognekommuner blev ved kommunalreformen i 1970 indlemmet i Holstebro Kommune.

I Idom-Råsted Sogn ligger Idom Kirke og Råsted Kirke

Noter

Eksterne kilder/henvisninger 
 
 

Sogne i Holstebro Kommune
Sogne i Viborg Stift
Sogne i Ulfborg Herred
Etableret i 2020
Nordvestfalster Sogn

Nordvestfalster Sogn er et sogn i Falster Provsti (Lolland-Falsters Stift). Sognet blev dannet 1. januar 2020 ved sammenlægning af Brarup Sogn, Kippinge Sogn, Nørre Vedby Sogn, Stadager Sogn og Vålse Sogn.

Alle 5 sogne havde hørt til Falsters Nørre Herred i Maribo Amt. Ved kommunalreformen i 1970 var deres 3 sognekommuner – Kippinge-Brarup-Stadager, Nørre Vedby og Vålse – indlemmet i Nørre Alslev Kommune, der ved strukturreformen i 2007 indgik i Guldborgsund Kommune.

Noter

Eksterne kilder/henvisninger 
 
 

Sogne i Guldborgsund Kommune
Sogne i Lolland-Falsters Stift
Sogne i Falsters Nørre Herred
21 Bridges

21 Bridges er en amerikansk film instrueret af Brian Kirk fra 2019.

Medvirkende 
 Chadwick Boseman som Andre Davis
 Sienna Miller som Frankie Burns
 J.K. Simmons som McKenna
 Stephan James som Michael
 Taylor Kitsch som Ray
 Keith David som Spencer

Eksterne henvisninger 

Amerikanske film fra 2019
Actionfilm fra USA
Thrillerfilm fra USA
Trstená

Trstená er en by og kommune i distriktet Tvrdošín i regionen Žilina i det nordlige Slovakiet. Den ligger 300 kilometer fra den slovakiske hovedstad Bratislava. Byen har et areal på 82,54 km² og en befolkning på  indbyggere.

Referencer

Eksterne links 
 

Byer i Slovakiet
Bregninge-Bjergsted-Alleshave Sogn

Bregninge-Bjergsted-Alleshave Sogn er et sogn i Kalundborg Provsti (Roskilde Stift). Sognet blev oprettet 1. januar 2020 ved sammenlægning af Bregninge Sogn, Bjergsted Sogn og Alleshave Sogn.

I 1800-tallet var Bjergsted Sogn anneks til Bregninge Sogn. Begge sogne hørte til Skippinge Herred i Holbæk Amt. I 1928 blev Alleshave et kirkedistrikt i Bregninge Sogn. Bregninge-Bjergsted sognekommune inkl. kirkedistriktet blev ved kommunalreformen i 1970 indlemmet i Bjergsted Kommune, der ved strukturreformen i 2007 indgik i Kalundborg Kommune.

I Bregninge-Bjergsted-Alleshave Sogn ligger Bregninge Kirke, Bjergsted Kirke og Alleshave Kirke.

Stednavne 
I de tidligere sogne Bregninge og Alleshave findes følgende autoriserede stednavne:
 Alleshave (bebyggelse, ejerlav)
 Bregninge (bebyggelse, ejerlav)
 Bregningegård (bebyggelse)
 Dejvad (bebyggelse)
 Eskebjerg (bebyggelse, ejerlav)
 Eskebjerg Enghave (bebyggelse)
 Eskebjerg Vesterlyng (bebyggelse)
 Galtebjerg (bebyggelse)
 Gammelrand (bebyggelse, ejerlav)
 Hagendrup (bebyggelse, ejerlav)
 Højsted (bebyggelse, ejerlav), tidl. Rumperup
 Højsted Overdrev (bebyggelse)
 Kaldred (bebyggelse, ejerlav)
 Kirkevang (bebyggelse)
 Kulbjerg (bebyggelse)
 Lille Bregninge (bebyggelse)
 Møllehuse (bebyggelse)
 Nyløkke (bebyggelse)
 Stormosen (bebyggelse)
 Sultenkrog (bebyggelse)
 Søvang (bebyggelse)
 Torpe (bebyggelse, ejerlav)

I det tidligere Bjergsted Sogn findes følgende autoriserede stednavne:
 Astrup (ejerlav, landbrugsejendom)
 Bjergsted (bebyggelse, ejerlav)
 Bjergsted Bakker (bebyggelse)
 Bjergsted Mark (bebyggelse)
 Grydemølle (bebyggelse, ejerlav)
 Skarresholm (bebyggelse)
 Snuderup (bebyggelse, ejerlav)

Noter

Eksterne kilder/henvisninger 
 
 

Sogne i Kalundborg Kommune
Sogne i Roskilde Stift
Sogne i Skippinge Herred
Etableret i 2020
Robert Weber

Robert Weber (født 25. november 1985 i Bregenz, Østrig) er en østrigsk håndboldspiller som spiller for HSG Nordhorn-Lingen og Østrigs herrehåndboldlandshold.

Referencer 

Håndboldspillere fra Østrig
Nikola Bilyk

Nikola Bilyk (født 28. november 1996 i Tunis, Tunesien) er en østrigsk håndboldspiller som spiller for THW Kiel og Østrigs herrehåndboldlandshold.

Referencer 

Håndboldspillere fra Østrig
Håndboldspillere fra THW Kiel
Sarah Bro

Sarah Bro (født 4. marts 1996) er en dansk tidligere svømmer. Hun konkurrerede i 4x100 m fri for damer ved OL 2016. Hendes lillesøster, Signe Bro, er også svømmer og deltog i OL 2020.

Professionel sportskarriere 
Sarah Bro svømmede primært fri og rygcrawl. Hun begyndte sin karriere i Gentofte Svømmeklub, og som 16-årig begyndte hun at træne på det nationale træningscenter. Bro var med på det danske stafethold i 4x100 m fri, der med en femteplads ved EM i 2016 sikrede sig kvalifikation til OL samme år. Ved OL blev danskerne nummer seks i det indledende heat og nummer tolv samlet, hvilket ikke var nok til en finaleplads.

I 2017 var hun også med til VM, og i 2019 tog hun på træningsophold i USA. Imidlertid havde hun gennem en længere periode haft svært ved at finde motivationen for at træne, og i februar 2020 indstillede hun karrieren.

Efterfølgende karriere 
Hun fik tilbudt at blive ekspertkommentator ved Discovery Networks Danmark i forbindelse med OL 2020, men da disse lege blev udskudt, tog hun i stedet imod tilbud om at være med i et par tv-underholdningsprogrammer, blandt andet Korpset. Hun blev også ekspertkommentator, da de olympiske lege blev afholdt i 2021.

Privatliv 
Bro har tidligere datet den amerikanske skuespiller Zac Efron i knap et år. Bro har fortalt i en DR-podcast, hvordan forholdet var traumatiserende og efterlod hende med stor hjertesorg.

Referencer

Eksterne henvisninger 
 

Personer fra København
Olympiske svømmere fra Danmark
Svømmere ved sommer-OL 2016
Deltagere for Danmark ved sommer-OL 2016
Vuko Borozan

Vuko Borozan (født 9. april 1994 i Cetinje, Montenegro) er en montenegrisnk håndboldspiller som spiller for Veszprém KC og Montenegros herrehåndboldlandshold.

Referencer 

Håndboldspillere fra Montenegro
Wisła Płock (håndbold)

Orlen Wisła Płock er en polsk håndboldklub, hjemmehørende i Płock, Polen.

Spilletruppe 2019-20 

Målvogtere
 1  Adam Morawski
 12  Ivan Stevanović
Venstre fløje
 26  Przemysław Krajewski
 34  Lovro Mihić
Højre fløje
 3  Michal Daszek (c)
 11  Jerko Matulić
Stregspillere
 18  Mateusz Piechowski
 19  Leon Šušnja
 33  Igor Žabič
 39  Renato Sulić

Venstre back
 4  Philip Stenmalm
 21  Zoltán Szita
Playmaker
 9  Ondřej Zdráhala
 13  Álvaro Ruiz Sánchez
 50  Niko Mindegía
Højre back
 35  Konstantin Igropulo
 55  Žiga Mlakar

Eksterne henvisninger 
 

Håndboldklubber fra Polen
Etableret i 1964